internet vaartha 181 Views
ముంబై : ఐటి సేవలరంగంలో మేజర్‌ కంపెనీగా ఉన్న విప్రో నికరలాభాల్లో రెండుశాతం పెరిగినట్లు ప్రకటించింది. మూడో త్రైమాసికంలో 2243 కోట్లు లాభాలు ఆర్జించింది. రాబడులపరంగా 7.23శాతం వృద్ధి సాధించి 12,860 కోట్లకు చేరింది. ఐటిసేవల్లో మూడో అతిపెద్ద కంపెనీగా ఉన్న విప్రో ముందు త్రైమాసికంతో పోలిస్తే 0.3శాతం పెరిగి 1.84 బిలియన్‌ డాలర్లకు పెంచుకోగలిగింది. విక్రయాలనుంచి ఖర్చులు తగ్గించగా వచ్చిన నిర్వహణ మార్జిన్‌లు కూడా 20.2 శాతంగా ఉన్నాయి. చెన్నై వరదల కారణంగా కార్యకలాపాలకు కొంత విఘాతం కలిగింది. కంపెనీ 2203 కోట్ల నికరలాభం, 11,992 కోట్ల రాబడులు సాధించింది. ఐటి సేవలపరంగా రాబడులు స్వల్పంగానే ఉన్నాయని అంచనా. 1.87 బిలియన్‌ డాలర్లనుంచి 1.91బిలియన్‌ డాలర్లుగా నాలుగో త్రైమాసికంలో నమోదు చేస్తాయని కంపెనీ సిఎఫ్‌ఒ కురియన్‌ వెల్లడించారు. ఈత్రైమాసికంలో 39 మంది కస్టమర్లు ఉన్నారు. రెండు సంస్థలను విలీనం చేసుకుంది. సెల్లెంట్‌ ఎజి యూరోపియన్‌ ఐటి కన్సల్టింగ్‌ సేవల సంస్థతో పాటు వీడియోస్‌గ్రూప్‌ బ్యాక్‌ ఆఫీస్‌సేవల సంస్థనుకూడా కొనుగోలుచేసింది. ఇన్ఫోసిస్‌తోపాటుగా రాబడుల్లో కొనసాగినా ఇతర భారత కంపెనీలు టిసిఎస్‌, కాగ్నిజెంట్‌ వంటి వాటితో పోలిస్తే రాబడు ల్లో వెనుకంజతోనేఉంది. కంపెనీ చీఫ్‌ఎగ్జిక్యూటివ్‌గా అబిద్‌ఆలీ నీముచ్‌వాలానునియమించింది. ఆయన ఏప్రిల్‌లో భాధ్యతలు స్వీకరిస్తారు. కంపెనీ షేర్లు 542 వద్ద నిలిచాయి. 0.27 శాతంగా ఉన్నాయి.